Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

### Rīgā Nr. 2017.gada \_\_\_\_\_\_\_\_

.§

Par priekšlikumiem likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” izskatīšanai Saeimā otrajā lasījumā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Atbalstīt ministriju un citu centrālo valsts iestāžu (turpmāk – ministrijas) iesniegto 1.-8.priekšlikumu likumprojekta „Par valsts budžetu 2018. gadam” teksta daļai un 1.-6.priekšlikumu likumprojekta „Par vidēja termiņa budžeta ietvaru 2018., 2019. un 2020.gadam” teksta daļai un 2.A, 8.-12., 14., 18.-19., 21.-25., 33.-35., 37.-39., 41.-46.priekšlikumu likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” skaitliskajai daļai izskatīšanai Saeimā otrajā lasījumā.

2. Neatbalstīt ministriju iesniegto 1.-7., 13., 15.-17., 20., 26.-32., 36., 40.priekšlikumu likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” skaitliskajai daļai izskatīšanai Saeimā otrajā lasījumā.

3. Finanšu ministrijai tehniski precizēt ar šo protokollēmuma atbalstītos priekšlikumus, noformēt tos attiecīgu Ministru kabineta priekšlikumu veidā un iesniegt Valsts kancelejā un Saeimas Budžeta un finanšu (nodokļu) komisijā.

4. Ministrijām divu darba dienu laikā pēc likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” pieņemšanas otrajā lasījumā saskaņā ar atbalstītajiem priekšlikumiem ievadīt izmaiņas Vienotajā valsts budžeta plānošanas un izpildes informācijas sistēmā un iesniegt Finanšu ministrijā precizētās veidlapas saskaņā ar Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” (turpmāk – MK noteikumi Nr.523) 51.punktā noteikto.

5. Ministrijām atbilstoši Saeimā otrajā lasījumā atbalstītajiem priekšlikumiem:

5.1. septiņu darba dienu laikā pēc likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” apstiprināšanas Saeimā otrajā lasījumā sagatavot un iesniegt Finanšu ministrijā saskaņā ar Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (turpmāk – MK noteikumi Nr.867) 49.punktu aktualizētu informāciju atbilstoši MK noteikumu Nr.867 [1.](https://likumi.lv/ta/id/253649?&search=on#piel1)pielikumam par tiem šo noteikumu [45.punktā](https://likumi.lv/ta/id/253649?&search=on#p45) minētajiem Ministru kabineta atbalstītajiem prioritārajiem pasākumiem, kuros tika veiktas izmaiņas, kā arī par Saeimas atbalstītajiem prioritārajiem pasākumiem, kurus Ministru kabinets virzījis kā priekšlikumus valsts budžeta likumprojekta izskatīšanai Saeimā otrajā lasījumā.

5.2. lai nodrošinātu Ministru kabineta 2017.gada 14.septembra sēdes protokola Nr. 46 3.§ 12.punkta izpildi, līdz 2018.gada 10.janvārim sagatavot un iesniegt Finanšu ministrijā precizētu veidlapu Nr.7(pb) un Nr.7(LM) atbilstoši MK noteikumiem Nr.523.

6. Finanšu ministrijai precizēt kopsavilkuma skaitļus likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” pielikumos atbilstoši Saeimā otrajā lasījumā atbalstītajiem priekšlikumiem.

7. Valsts kancelejai nosūtīt šo protokollēmumu Saeimas Budžeta un finanšu (nodokļu) komisijai.

Ministru prezidents M.Kučinskis

Valsts kancelejas direktors J.Citskovskis

Finanšu ministre D.Reizniece-Ozola

Adijāne, 67095437

[zane.adijane@fm.gov.lv](mailto:zane.adijane@fm.gov.lv)